Авар жазуы

Авар жазуы - нах-Дағыстан тілдерінің авар-анди тобына енетін авар тілінің жазуы.  Таулы  Дағыстанда  тұратын  кавказ  халқының  жазуы.  А.ж.  (аджам)  араб графикасы  негізінде  XVI  ғасырда  пайда  болған.  Аварлықтардың  Кавказдық Албания  кезінен  бастап  өзінің  жазуы  болған.  Авар  ұлттық  ғылымының  негізін салушылардың бірі Кудутлядан Мусалав Магомед болды. 1928 жылы аварлықтар үшін  латынға  негізделген  әліпби  құрастырылып,  бекітілді.  1930  жылдан  бастап латынға  негізделген  А.ж.  барлық  ресми  салаларда  қолданылды.  Бұл  әліпбидің алғашқы  нұсқасында  бас әріптер  болған  жоқ.  1930  жылдың  соңында  КСРО-да жазуды кириллге көшіру үдерісі басталды. 1932 жылы әліпбиге реформа жасалып,  бас  әріп  пен  бірқатар  таңбалар  енгізілді.  1938  жылы  5-қаңтарда  Дағыстан халықтарының  әліпбиі  кириллге  көшірілді.  10-ақпанда  аварлардың  жаңа  әліпбиі «Дағыстан  жаңалықтары»  газетінде  жарияланды.  Әліпбиге  аздаған  өзгерістер енгізілді. Қазіргі А.ж. кирилл графикасына негізделген.